CELEX: 62015TN0551
Language: da
Date: 2015-09-25 00:00:00
Title: Sag T-551/15: Sag anlagt den 25. september 2015 — Portugal mod Kommissionen

23.11.2015   
            
            
               DA
            
            
               Den Europæiske Unions Tidende
            
            
               C 389/62
            
         Sag anlagt den 25. september 2015 — Portugal mod Kommissionen
   (Sag T-551/15)
   (2015/C 389/70)
   Processprog: portugisisk
   
      Parter
   
   
      Sagsøger: Den Portugisiske Republik (ved L. Inez Fernandes, M. Figueiredo, P. Estêvão og J. Saraiva de Almeida, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               1)
            
            
               Kommissionens afgørelse (EU) C(2015) 4076 (1) annulleres for så vidt som et beløb på 5 01  445,57 EUR svarende til de udgifter, som Den Portugisiske Republik har anmeldt inden for rammerne af foranstaltningen »Hør og Hamp« for produktionsåret 1999/2000, blev udelukket fra EU-finansiering.
            
         
               2)
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender, der er baseret på følgende.
   
               1.
            
            
               Der foreligger en tilsidesættelse af artikel 5, stk. 2 i forordning nr. 729/70 (2): Kommissionen har ikke godtgjort, at der foreligger en tilsidesættelse af bestemmelserne om den fælles landbrugsmarkedsordning.
            
         
               2.
            
            
               Der foreligger en tilsidesættelse af artikel 5, stk. 2 i forordning nr. 729/70, idet de krav, som Kommissionen har fastsat i de retningslinjer, der er opført i dokument nr. VI/5330/97 (3), for anvendelsen af en fast finansiel korrektion på 25 %, ikke er overholdt.
            
         
               3.
            
            
               En tilsidesættelse af artikel 31 i forordning nr. 1290/2005 (4): Udgifter, der er afholdt mere end 24 måneder tidligere — idet den anfægtede afgørelse, der udelukker fællesskabsfinansiering af udgifter, som er afholdt i 1999 og 2000, nægter finansiering af udgifter, der er afholdt mere end 24 måneder inden Kommissionens skriftlige meddelelse til de portugisiske myndigheder om resultaterne af de undersøgelser, der følger af annullationen af Kommissionens afgørelse af 28. april 2006 (5).
            
         
      (1)  Afgørelse af 22.6.2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 182, s. 39).
   
      (2)  Rådets forordning (EØF) nr. 729/70 af 21.4.1970 om finansiering af den fælles landbrugspolitik (EFT 1970 I, s. 196).
   
      (3)  Dokument nr. VI/5330/97 af 23.12.1997, Europa-Kommissionens retningslinjer til beregning af de finansielle konsekvenser i forbindelse med forberedelsen af afgørelsen om med regnskabsafslutningen i EUGFL, Garantisektionen.
   
      (4)  . Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1)
   
      (5)  Kommissionens afgørelse 2006/334/EF af 28.4.2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (EUT L 124, s. 21).